Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву Огранак Интеграл инжењеринг Ниш, ул. Булевар Немањића број 85а, МБ 29505241, ПИБ 108085380, чији је пуномоћник Петровић Саша из Врања, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев Огранак Интеграл инжењеринг Ниш, ул. Булевар Немањића број 85а, МБ 29505241, ПИБ 108085380, чији је пуномоћник Петровић Саша из Врања, **за издавање локацијских услова за изградњу привремене асфалтне базе на кп.бр.1614 КО Кржинце, због неиспуњења формалних услова за даље поступање по захтеву.**

**О б р а з л о ж е њ е**

Огранак Интеграл инжењеринг Ниш, ул. Булевар Немањића број 85а, ТЦ зона 2 локал 30, МБ 29505241, ПИБ 108085380, чији пуномоћник Петровић Саша из Врања, поднео је дана 05.07.2016.године захтев за издавање локацијских услова **за издавање локацијских услова за изградњу привремене асфалтне базе на кп.бр. 1614 КО Кржинце.** Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев, односно пријава не садржи све прописане податке на прописаном обрасцу,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Потребно је приложити електронски потписано пуномоћје од стране инвеститора на име физичког лица које подноси захтев у својству пуномоћника.

У главној свесци неопходно је дефинисати потребне инфраструктурне капацитете (уколико нема посебних прохтева за новим капацитетима назначити да су постојећи капацитети довољни).

Техничка документација се израђује на основу геодетских и сеизмолошких подлога **- геодетске подлоге чине катастарско-топографски план** и извод из катастра подземних инсталација што се односи на ситуацију као и на приступну саобраћајницу.

Идејно решење потребно је израдити у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015).

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-15528-LOC-1/2016, заводни број 350-64/2016-04 дана 11.07.2016.године.**

 **РУКОВОДИЛАЦ,**

**Љиљана Мујагић,дипл.просторни планер**